มีจุดดำคล้ายกระขึ้นตามตัวครับ ตามแขน ขา เป็นจุดเล็ก พอดีเพิ่งสังเกตครับ
สวัสดีค่ะ จุดดำขึ้นตามตัว อาจเกิดจาก เม็ดสีที่ผิดปกติที่ไม่มีอันตรายใดๆ คือเป็นเหมือนไฝหรือขี้แมลงวันธรรมดา หรือเป็นมะเร็งเม็ดสีที่จุดดำอาจมีลักษณะคล้ายเนื้อร้าย เช่นสีไม่สม่ำเสมอ ขอบไม่เรียบ เจ็บ โตเร็ว หรือเป็นจุดดำที่เกิดตามหลังการอักเสบใดๆที่ผิวหนัง เช่นผื่นผิวหนังอักเสบ ผื่นจากการถูกแมลงกัด หรือเป็นรูขุมขนอักเสบอุดตัน เป็นต้นการดูแลตัวเองเบื้องต้น ไม่ไปแกะเกาบริเวณที่เป็นจุดดำ หากเป็นรอยดำตามหลังการอักเสบ มักค่อยๆจางไปได้เอง หากรอยดำเป็นมากขึ้นไม่จางลง หรือก่อนหน้านี้ไม่ได้มีผื่นแดงนำมาก่อน อาจเป็นความผิดปกติของเม็ดสีหรือการแพ้สารสัมผัสบางชนิด ควรพบแพทย์ผิวหนังเพื่อตรวจเพิ่มเติม